sekä napata tietojen avulla enemmän ja suurempia kaloja
Aloititko vastikään kaikuluotaimen käytön? Tunnetko perusteet, mutta haluat saada enemmän irti kaikuluotaimesta? Etkö ole varma, että luet kaikuluotaimen näyttöä oikein? Ei huolta, voimme auttaa sinua. Tässä lyhyessä opetusohjelmassa kerrotaan, miten voit tulkita kaikuluotaimen näyttöä ja tietää, onko kyse syöttikalasta, jättivonkaleesta vai eteen osuneesta uppopuusta. Opetusohjelma kestää vaivaiset seitsemän minuuttia, jonka jälkeen osaat lukea kaikuluotainta
Havaita kalat
Määrittää kalojen koot
Määrittää vedenalaisen rakenteen eri tyypit
Sekä tunnistaa pohjan tyypin ja kovuuden.
Tässä blogissa keskitymme näyttöön tuleviin kuviin. Emme siten pureudu syvemmin kaikuluotaimen tekniseen puoleen vaan kerromme, mitä sinun tarvitsee tietää sen toiminnasta. Sinun on kuitenkin muistettava pari teknistä seikkaa. Ensinnäkin kaikuluotain skannaa kartioina. Miksi tällä on merkitystä?
Kartion kulma vaikuttaa skannattavan alueen kokoon. Laaja sädekartio skannaa väliltä 40–60° eli se kattaa laajan alueen. Kapea kartio skannaa väliltä 10–20°. Varmista siten, käyttääkö kaikuluotain laajaa vai kapeaa kartiota, kun etsit tietoja näytöltä. Deeper PRO:ssa ja PRO+:ssa on laaja ja kapea sädeskannaus (55° ja 15°) ja Deeper STARTissa on keskipitkä/laaja säde (40°). Toinen muistettava asia kaikuluotaimen toiminnasta on se, että se lähettää ja vastaanottaa tietoja jatkuvasti, joten ne vierivät tauotta näytöllä. Nykyiset skannaustiedot näytetään oikealla ja vanhemmat tiedot näytön vasemmassa laidassa.
Sinun tarvitsee siten vain muistaa seuraavat kolme asiaa, kun tarkastelet kaikuluotaimen näyttöä: 1. Varmista, skannaatko laajalla vai kapealla säteellä. 2. Tiedot vierivät jatkuvasti näytöllä – se ei tarkoita sitä, että kaikuluotain liikkuu.
1. Kalan havaitseminen
Kalakuvakkeet
Kalakaaret
Kalakuvakkeet ovat hyödyllinen työkalu, kun aloitat käyttämään kaikuluotainta: kaikuluotain tulkitsee saamansa tiedot ja selvittää, onko kyse kalasta. Se tekee tämän esimerkiksi kohteen koon ja saamansa paluupulssin voimakkuuden perusteella.
Tulkitsemme Deeper-kaikuluotaimen tietoja Fish Deeper-sovelluksen edistyneen algoritmin avulla. Valitettavasti jopa edistyneimmät laitteet eivät tulkitse tietoja sataprosenttisen tarkasti oikein.
Kalat uivat eri nopeuksilla ja eri suuntiin kaikuluotaimen lähettämän kartion läpi. Se tarkoittaa, että kaikuluotain ei aina anna yhtenäisiä lukemia. Sen lisäksi jotkin vedenalaiset kohteet tai kasvit voivat joskus antaa kalaa muistuttavia lukemia.
Jotta kaikuluotain antaisi mahdollisimman tarkan lukeman, tietoja on opittava tulkitsemaan itse.
Nyt onkin aika kytkeä kalakuvakkeet pois päältä – saat palkinnoksi tarkempia lukemia kalan sijainnista. Tällä tavoin voit myös oppia ja hioa uutta taitoasi.
Jos kalakuvakkeet on kytketty pois päältä, miten voin havaita kalan kaikuluotaimen näytöllä? Etsimällä kaaria.
Kalat näkyvät näytössä kaarena (syy, jonka vuoksi ne näkyvät kaarena, on selitetty tarkemmin tässä). Muista kuitenkin, että näiden kaarien koko (pituus ja leveys) voi vaihdella eikä kaari ole välttämättä täysi vaan myös puolikaaret on otettava huomioon. Alla olevassa näyttökuvassa on hyviä esimerkkejä erilaisista kaarista. Niiden pituus ja leveys vaihtelevat, ja jotkut niistä eivät ole täysiä kaaria, mutta kyse on kaikissa tapauksissa kaloista.
2. Kalan koon määrittäminen
Kun olet nyt havainnut joitakin kalakaaria, on aika selvittää, mitä kukin kaari kertoo meille kalan koosta. Keskustellaanpa siis pituudesta ja paksuudesta sekä puoli- ja täyskaarista.
Kalakaaren pituus
Kalakaaren leveys
Kätevä vinkki – käytä pystysuoraa vilkkua
Puoli- tai täyskaaret
Syöttikalan löytäminen kaikuluotaimella
Jättivonkaleen havaitseminen kaikuluotaimen näytöllä
Yleisin kalastajien tekemä virhe on se, että kun he lukevat kaikuluotainta, he ajattelevat pitkän kaaren tarkoittavan suurta kalaa. Näin ei ole asian laita. Sinun pitäisi ajatella, että pituus edustaa kaikuluotaimen näytöllä aikaa. Kuvittele esimerkiksi, että pidät kaikuluotaimen paikallaan vedessä (toisin sanoen et kelaa tai uistele sitä). Jos kaikuluotaimen alapuolella oleva kala ei myöskään liiku, mitä kaikuluotaimen näytöllä näkyy? Näet yhden jatkuvan viivan. Se ei tarkoita, että kalastamassasi paikassa on sinivalas. Se tarkoittaa, että kaikuluotaimen alapuolella on paikallaan oleva kala, joka voi olla hyvinkin pieni.
Kuvitellaanpa nyt toista tilannetta – kaikuluotain on yhä paikallaan, mutta tällä kertaa kaikuluotaimen säteen läpi ui kaksi kalaa, yksi pieni ja yksi suuri. Suuri kala ui hyvin nopeasti kaikuluotaimen säteen läpi ja pieni kala hitaasti. Kumpi näistä kaloista piirtää pidemmän kalakaaren näytölle? Vastaus on pienempi kala. Se johtuu siitä, että hitaasti liikkuva kohde jättää pidemmän merkinnän kuin nopeasti uiva kohde koosta riippumatta.
Tarkkaile nyt alla olevaa näyttökuvaa. Tämä paluupulssi on saatu syöttikalaparvesta. Huomaa, miten pitkiä jotkut kaaret ovat. Tämä voi johtua siitä, että kaikuluotain on paikallaan tai liikkuu hyvin hitaasti tai vain kalat liikkuvat hitaasti. Joka tapauksessa se on hyvä esimerkki siitä, että pitkä kalakaari ei välttämättä tarkoita suurta kalaa.
Pituus ei siis ole kovinkaan hyvä osoitus kalan koosta. On paljon parempi tarkkailla näytetyn kalakaaren leveyttä.
Muista siis kalakaarien tulkinnan aikana seuraava asia: ajattele vertikaalisesti, älä horisontaalisesti.
Vaikka kaari on lyhyt, paksu kaari tarkoittaa paluupulssia isosta kalasta. Katsotaanpa uudelleen tätä näyttökuvaa. Mikä näytetystä neljästä kalasta on suurin?
Vastaus on kala oikeassa alakulmassa. Kaikki kaaret ovat likimäärin saman pituisia (ja kaikki ovat varsin lyhyitä). Oikeassa alakulmassa olevan kaaren pituus kertoo meille kuitenkin, että tämä kala on isoin. Se ei ole jättivonkale, mutta silti mukavankokoinen saalis.
Tässä on hyödyllinen vinkki kaikuluotaimen paluupulssin leveyden/paksuuden määrittämiseen: kytke mahdollinen pystysuora vilkku (tai tähtäin) päälle kaikuluotaimessa (siirry Fish Deeper-sovelluksessa kohtaan Asetukset > Kaikuluotain > Pystysuora vilkku). Näytön oikealla puolella oleva pystysuora vilkku kertoo sinulle tismalleen, mitä kaikuluotaimen alapuolella on sillä hetkellä. Voit käyttää sitä pystysuoraan pilkkisiimalla kalastamiseen ja tietenkin myös pilkintään. Voit määrittää kalan koon pystysuoran vilkun paluupulssien paksuuden ja leveyden mukaan. Isompi kala antaa sekä leveämmän että paksumman paluupulssin.
Lopuksi kalakaarien tarkkailussa kannattaa muistaa se, että niiden ei tarvitse olla täyskaaria. Puolikaaret (kuten yllä olevassa näyttökuvassa olevat kaaret) osoittavat myös, että vedessä on kala. Kaikuluotaimen toimintaa koskevassa opetusohjelmassamme selitetään tarkemmin, miksi joskus saat täyskaaren ja toisinaan puolikaaren. Lyhyesti ottaen saat täyskaaren, jos kala ui kaikuluotaimen koko kartion läpi ja puolikkaan tai osittaisen kaaren, jos kala ui vain sen yhden osan läpi.
Tärkeintä on muistaa, että kun luet näyttöä, puolikas tai osittainen kaari voi yhä tarkoittaa isoa kalaa eli kaaren laatu ei kerro kalan kokoa.
Tarkkaile siis sekä täysinäisiä että osittaisia kaaria ja muista, että kaaren paksuus on paras osoitus kalan koosta.
Syöttikalat näkyvät näytössä ajatusviivoina, viivoina tai pelkkinä pisteinä, joten ne saattavat joskus piirtyä kasvuston kaltaisina. Niihin liittyy kuitenkin kolme tärkeää eroa:
Syöttikalat uivat yleensä pinnalla, eivät pohjassa;
Syöttikalojen väri eroaa kasvustosta kaikuluotaimessa (Fish Deeper-sovelluksen vakiovärinäytössä ne näkyvät vihreän sijasta keltaisina.
Syöttikalat uivat usein parvina eli ne piirtyvät pilven tai rykelmän tavoin viivojen sijasta
Alla olevissa näyttökuvissa on sekä yksittäinen syöttikala että syöttikalaparvi. Huomaa, miten väri eroaa pohjan vihreästä kasvustosta.
Tiivistettynä sinun tarvitsee muistaa kaksi tärkeää asiaa:
1. Ajattele vertikaalisesti, älä horisontaalisesti – kalakaaren paksuus on paras vinkki kalan koosta.
2. Kaaret voivat olla täysinäisiä tai puolikkaita – puolikas tai vajaa kaari ei tarkoita pienempää kalaa. Myös tässä tapauksessa paksuus on paras vinkki.
Kaikuluotain ei kerro sinulle kalalajia, mutta kun nyt tiedät kalan koon, voit helposti päätellä lajin kalastusjärven tai -joen ja kalan tavanomaisen uintisyvyyden perusteella.
Kun siten näet alla olevan kaltaisen kaaren näytössä, olet nappaamassa TODELLA ison vonkaleen!
3. Vedenalaisen rakenteen eri tyyppien määrittäminen
Kaikuluotaimet ovat erinomainen työkalu syvyyden lukemiseen, pohjan ääriviivojen tulkintaan ja vedenalaisten ominaisuuksien löytämiseen. Toisinaan näistä tiedoista voi olla sinulle enemmän hyötyä sellaisenaan edes kalaa merkitsemättä. Katsotaanpa kaikuluotaimen näytön lukemaa vedenalaisista ominaisuuksista.
Ennen tätä on pidettävä mielessä kaksi asiaa:
Kaikuluotain skannaa jatkuvasti eli tiedot vierivät kaikuluotaimen näytöllä, vaikka kaikuluotain ei liiku. Jos kaikuluotain on paikallaan, pohja saattaa näyttää tasaiselta, vaikka näin ei ole asian laita. Jotta saat tarkan kuvan pohjan ääriviivoista, varmista, että uistelet tai kelaat kaikuluotainta hitaasti ja vakaasti.
Näytön oikeassa laidassa olevan syvyysasteikon avulla voit määrittää minkä tahansa löytämäsi ominaisuuden syvyyden. Näytön oikean yläkulman syvyyslukema näyttää kaikuluotaimen alla sillä hetkellä olevan pohjan syvyyden. Muista kuitenkin, ettei tämä syvyys vastaa välttämättä juuri skannattujen ominaisuuksien syvyyttä etenkin, jos skannaat syvänteitä tai kohoumia.
Nämä ominaisuudet auttavat kalastamaan juuri tiettyjä lajeja ja mikä parasta, ne on helppo havaita kaikuluotaimella. Kun uistelet tai kelaat laitetta, näet syvyyden ääriviivojen muutokset. Älä unohda käyttää näytön syvyyslukijaa (Fish Deeper-sovelluksessa se on näytön oikeassa yläkulmassa), jotta voit seurata sitä, miten nopeasti syvyys kohoaa tai putoaa.
Syvänteet ja kasaumat on helppo havaita, kuten alla olevassa näytössä.
Seuraavassa on kolme vinkkiä, joiden avulla voit parantaa näiden ominaisuuksien etsinnän tarkkuutta:
Kun olet havainnut syvänteen, vaihda laajasta kapeaan sädeskannaukseen ja skannaa alue sitten uudestaan. Sen pitäisi antaa sinulle tarkempi profiili ääriviivojen muutoksesta ja varmistaa, että vältät mahdolliset ”kuolleet alueet” skannauksessa.
Voit skannaustoimintojen sijasta käyttää batymetristä kartoitusta. Deeper auttaa luomaan batymetrisiä karttoja (värikoodatut vedenalaiset ääriviivakartat) venetilassa (3.0, PRO, PRO+ ja CHIRP+) ja GPS-kartoitus rannalta -tilassa (PRO+ ja CHIRP+). Nämä kartat näyttävät myös syvänteet ja syvyysmuutokset sekä helpottavat palaamista uudelleen parhaille apajille.
Jos kalastat laajalla alueella vaikkapa kajakista, voit määrittää syvyyshälyttimen ilmoittamaan siirtymisestä valitsemallesi syvyysalueelle. Voit näin meloa syvemmissä vesissä kaikuluotainta tarkkailematta, ja hidastaa sitten vauhtia ja aloittaa näytön tarkkailun kuultuasi hälytysäänen.
Nämä ominaisuudet soveltuvat hyvin tiettyjen lajien ja etenkin syvänteissä usein väijyvien petokalojen kalastamiseen.
Näytön väri on olennainen oksien ja puunrankojen havaitsemiseksi. Koska ne lähettävät eri taajuuden kaikuluotaimen paluupulssille, kaikuluotain näyttää ne eri värillä kuin pohjan (muuten ne näyttävät kasaumien kaltaisilta). Valitse siis väripaletti, joka korostaa tätä eroa. Valitse Fish Deeper-sovelluksessa joko Perinteinen-väritila (jossa oksat ja puunrangot näkyvät vihreänä kuten kasvillisuus) tai Päivä-väritila (jossa ne näkyvät violetteina).
Kasvillisuus ja ruohot
Painaumat
Muut vedenalaiset kohteet
Haluat ehkä paikantaa kasvillisuuden ja ruohot mahdollisiksi heittoalueiksi (jos kalastat ahvenia matalista vesistä kesällä) tai vältettäviksi alueiksi (jos ruokit kaloja ja haluat välttää syötin näykkäilyt).
Väri auttaa tässä paljon, samalla tavoin kuin oksakasojen ja puunrankojen etsimisessä. Ruohot ja kasvillisuus näkyvät myös pystysuorina viivoina ja piirtyvät näytölle ehkä puunrankoja tarkemmin.
Seuraavassa on esimerkki syvänteestä, jossa on runsaasti kasvillisuuspeitettä.
Pienet painaumat ovat mainio ominaisuus karppikalastuksessa. Kalat luovat usein itse näitä painaumia. Ne on helppo havaita kaikuluotaimella – etsi vain pieniä v-kirjaimen muotoisia kuoppia pohjan ääriviivoissa kelauksen tai uistelun aikana.
Kohoumat ovat asteittaisempia kuin vajoamat, mutta ne on yhtä helppo havaita (katso alla olevaa näyttökuvaa). Varmista, että uistelet tai kelaat tasaisesti, jotta saat tarkan lukeman kallistuman jyrkkyydestä. Skannaamalla kapealla kaikuluotainsäteellä saat selkeimmän lukeman ja varmistat, että näet kaikki kielekkeet tai kasaumat, joita laajempi sädeskannaus ei ehkä havaitse (lisätietoja tästä on kaikuluotaimen toimintaa selittävällä sivulla).
Kuka tietää, mitä veden alla piileksii? Näyttöön voi joskus tulla hämmästyttäviä kohteita – Deeper-kalastaja löysi esimerkiksi Ranskassa auton paikallisesta järvestä (katso alla oleva näyttökuva).
Vaikka kaikkia kohteita ei olekaan näin helppo erottaa, niiden muoto ja kaikuluotaimen paluupulssi antavat niistä vihjeitä. Huomaa useat oranssit kaikuluotaimen paluupulssit auton alla – ne kertovat, että kyse on hyvin kovasta kohteesta. Kaikuluotaimen skannaukset ovat osuneet autoon, ponnahtaneet pinnasta ja osuneet jälleen autoon.
Vaikka tästä tiedosta onkin hyötyä outojen vedenalaisten kohteiden määrittämisessä, sillä on paljon käytännöllisempi tarkoitus eli pohjan kovuuden tai pehmeyden määrittäminen.
4. Pohjan tyypin ja kovuuden määrittäminen kaikuluotaimella
Saalistetuista lajeista riippumatta järven pohjan kovuuden ja sen koostumuksen tunteminen on toinen tiedonmurunen, kun yrität kartoittaa ympäristöäsi ja saada kalan nappaamaan. Kun selvität kaikuluotaimen näyttämän pohjan kovuutta tai pehmeyttä, ota huomioon kolme seikkaa: pohjan väri, pohjan paksuus ja mahdollinen toinen pohjan paluupulssi.
Toinen paluupulssi
Kaikuluotaimen paluupulssin voimakkuus eroaa sen mukaan, onko kyse kovasta vai pehmeästä pohjasta. Kaikuluotain näyttää tämä eron värillä. Deeper-näytön vakioväripaletissa väri vaihtelee tummanruskeasta (pehmein) kirkkaanoranssiin (kovin). Päivä-tilan väripaletissa (katso näyttökuva) eron voi havaita vieläkin helpommin: väri vaihtelee violetista (pehmein) punaiseen ja oranssista keltaiseen (kovin).
Aiemmin näkemämme auton tavoin kovat pohjat lähettävät takaisin hyvin voimakkaita paluupulsseja, jotka pongahtavat pinnasta joskus jälleen alas. Nämä näkyvät ruudussa toisena kaikuluotaimen paluupulssina, joka kulkee samansuuntaisesti pohjan näyttävän viivan alapuolella. Jos näet jonkin näistä pulsseista, se on jälleen yksi merkki kovasta pohjasta.
Pohjaa edustavan viivan paksuus on myös oiva vihje pohjan kovuudesta. Sääntö on yksinkertainen – mitä paksumpi viiva, sitä kovempi pohja. Muista kuitenkin, että kaikuluotaimen herkkyys voi vaikuttaa viivan paksuuteen. Deeper-näytössä on säädettävä herkkyys. Jos herkkyys on 100 %, pohjan viiva voi näyttää paksummalta, ja jos lasket arvoksi 10 %, se voi näyttää ohuemmalta. Harjoittele siis herkkyyden säätämistä ja sen määrittämistä, miten paljon pohjan paksuus vaihtelee sen mukaan.
Kovat pohjat näkyvät yhtenä paksuna viivana, joten voit helposti erottaa kovan pohjan eri tyypit. Pehmeämpien pohjien tapauksessa viiva on katkonainen, mikä voi antaa sinulle vinkin pohjan todellisesta koostumuksesta.
Hiekka/liete/muta
Pitkät viivat osoittavat, että pohja on hyvin pehmeää ja irtonaista – luultavasti hiekkaa, lietettä tai mutaa.
Sora/kivi
Jos pohjan viivassa on täpliä ja pisteitä, pohjassa on soraa tai kiviä. Koon mukaan saatat jopa havaita yksittäisiä pieniä kiviä.
Tunne paremmin, nappaa enemmän
Kaikuluotaimet ovat uskomattoman arvokkaita työkaluja: mitä paremmin opit lukemaan niitä, sitä paremmin kalastusreissusi onnistuvat. Kalastuksessa on tärkeää oppia kokeilun ja erehdyksen kautta tietoihin perustuvan toimintatavan määrittämiseksi. Nappaat ehkä usein kaloja yhdestä apajasta, johon liittyy tiettyjä ominaisuuksia – mutta tiedätkö miksi? Kaikuluotain ei opeta vain epäonnistumisista vaan myös onnistumisista. Kun tiedät tämän asian, voit onnistua helpommin aina uudelleen.
Deeper mukana perhokalastuksessa
Nappaa kaikki kalalajit Deeper-kaikuluotaimella
Uusi järvi, uudet vieheet